**«1Q84»** (い ち き ゅ う は ち よ ん Ichi-Kyū-Hachi-Yon), ճապոնացի գրող Հարուկի Մուրակամիի դիստոպիական վեպը, որն առաջին անգամ հրատարակվել է Ճապոնիայում երեք հատորներով 2009–10 թթ․-ին։ Այն պատմում է մտացածին 1984 թվականին տեղի ունեցող դեպքերի մասին, որը զուգակցվում է «իրական» 1984 թվականի հետ։ Վեպը պատմություն է այն մասին, թե ինչպես Աօմամե անունով մի կին սկսում է նկատել աշխարհում տեղի ունեցող տարօրինակ փոփոխությունները։ Աօմամեն ներքաշվում է մի հայելային իրականություն, որտեղ միախառնվում են իր իրականությունից սերող Սակիգակե կրոնական պաշտամունքը, նրա մանկության սերը՝ Տենգոն, և այլն։ Արդյունքում,  Աօմամեն ձեռնամուխ է լինում պարզելու, թե որն է «իրական», որը՝ շինծու։ Գրքի առաջին տպագրությունը ամբողջությամբ սպառվում է  թողարկման օրը, իսկ մեկ ամսվա ընթացքում գրքի վաճառքը հասնում է մեկ միլիոնի։ Բոլոր երեք հատորների անգլերեն լեզվով հրատարակությունները, որոնց առաջին երկու հատորները թարգմանել է Ջեյ Ռուբինը, իսկ երրորդը ՝ Ֆիլիպ Գաբրիելը, լույս են տեսել Հյուսիսային Ամերիկայում և Միացյալ Թագավորությունում 2011 թ.-ի հոկտեմբերի 25-ին։ Մուրակամիի "1Q84" վեպի «Կատուներ քաղաքը» գլուխը նույնիսկ հրատարակվել է «Նյու Յորք» ամսագրի 2011 թվականի սեպտեմբերի 5-ի համարում։

Հրապարակման պատմությունը
------------------------

Վեպը ի սկզբանե լույս է տեսել Ճապոնիայում ՝ երեք դյուրակիր հատորներով Շինչոշա հրատարակչությունում։ Գրքի առաջին երկու հատորները  տպագրվել են 2009 թ. Մայիսի 29-ին; իսկ երրորդ հատորը լույս է տեսել 2010 թ. Ապրիլի 16-ին։

Անգլերեն թարգմանությամբ, Կնոպֆ հրատարակչությունը վեպը հրատարակել է Միացյալ Նահանգներում մեկ դյուրակիր հատորով 2011 թ.-ի հոկտեմբերի 25-ին, ավելի ուշ  տպագրվում են երեք առանձին հատորներ փափուկ կազմով 2015-ի մայիսի 15-ին։  Միացյալ Թագավորությունում վեպը հրատարակվել է Հարվիլ Սեկեր հրատարակչության  կողմից երկու հատորով։ Առաջին հատորը, որը պարունակում է 1-ին և 2-րդ գրքերը, լույս է տեսել 2011 թ. Հոկտեմբերի 18-ին, որին հաջորդել է երկրորդ հատորը, որը պարունակում է Գիրք 3՝ տպագրված է 2011 թ. Հոկտեմբերի 25-ին։

Վեպի ստեղծման պատմությունը
--------------------------

Վեպը ավարտին հասցնելու համար Մուրակամիից պահանջվեց չորս տարի։ Վեպի վերնագիրը բառախաղ-հղում է ճապոներենում 1984-ի հնչողության և Ջորջ Օրուելի 1984 (գիրք) վերնագրով վեպի միջև։ Q  տառը և ճապոներենում  9 թվի արտասանությունը հոմոֆոններ են, որոնք հաճախ օգտագործվում են ճապոնական բառախաղերում։

Մշակութային ազդեցությունները
----------------------------

Ինչպես և իր նախորդ աշխատանքներից շատերում, Մուրակամին հաճախակի է հիշատակում կոմպոզիտորներին և երաժիշտներին ՝ սկսած Բախից մինչև Անտոնիո Վիվալդի և Լեոշ Յանաչեկ, որոնց «Սինֆոնիետա»-ները  բազմիցս հիշատակվում կամ մեջբերվում են վեպի վճռորոշ պահերին։

Տեքստում նաև մեջբերվում է «գիլյացիներ»-ի մասին երկար հատված ՝ Անտոն Չեխովի «Սախալին կղզի» (1893–94) ճանապարհորդական օրագրից։

Կրոնական թեմաներ
----------------

Ինչպես  Մուրակամիի մյուս վեպերում, 1Q84-ում նույնպես գերակշռում են կրոնական հասկացությունները։ 1Q84- ի սյուժեն կառուցված է միստիկական պաշտամունքի և երկու իրարից վաղուց բաժանված սիրահարների շուրջ, որոնք ներքաշված են հայելային աղավաղված իրականության մեջ։

Կրոնական օտարումը 1Q84-ի հիմնական թեման է, քանի որ Մուրակամին ներկայացնում է կրոնական  գաղափարները  առօրյա իրականությունից առանձին։ Այս տարանջատումը հաճախ գործիք  է  շեշտելու Մուրակամիի տեսակետը կրոնի մասին որպես բացասական ուժ, որը հակասում է նորմալ, առօրյա կյանքին. այնուամենայնիվ, Մուրակամին բավականին լուռ է իր անձնական կրոնական համոզմունքների վերաբերյալ։

Տես նաև
-------

* Հարուկի Մուրակամի

Ծանոթագրություններ
------------------

1. ↑  *Anderson S.* The Fierce Imagination of Haruki Murakami // *The New York Times* / J. Kahn — Manhattan, NYC: The New York Times Company, A. G. Sulzberger, 2011. — ISSN 0362-4331; 1553-8095; 1542-667X
2. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 30. — ISBN 978-3-442-74362-9
3. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 41. — ISBN 978-3-442-74362-9
4. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 63. — ISBN 978-3-442-74362-9
5. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 100. — ISBN 978-3-442-74362-9
6. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 140. — ISBN 978-3-442-74362-9
7. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 158. — ISBN 978-3-442-74362-9
8. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 164. — ISBN 978-3-442-74362-9
9. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 223. — ISBN 978-3-442-74362-9
10. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 236. — ISBN 978-3-442-74362-9
11. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 267. — ISBN 978-3-442-74362-9
12. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 329. — ISBN 978-3-442-74362-9
13. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 15. — ISBN 978-3-442-74362-9
14. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 644. — ISBN 978-3-442-74362-9
15. ↑  *Murakami H.* 1Q84 Buch 1 & 2 (գերմ.) — 6 — Penguin Random House Verlagsgruppe, 2012. — S. 697. — ISBN 978-3-442-74362-9
16. ↑  1Q84 Buch 3 (գերմ.) — 3 — 2013. — S. 186. — ISBN 978-3-442-74363-6


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz · MusicBrainz · Internet Speculative Fiction Database · OCLC |
|  |
| Բառարաններ և հանրագիտարաններ | Բրիտանիկա (օնլայն) |
|  |
| Չափորոշչային վերահսկողություն | NDL: 01172886 · VIAF: 258577441 · WorldCat VIAF: 258577441 |

 |